CELEX: 52017PC0004
Language: sl
Date: 2017-01-10
Title: Predlog UREDBA SVETA o spremembi Uredbe (EU) 2016/1903 o določitvi ribolovnih možnosti za nekatere staleže rib in skupine staležev rib, ki se za leto 2017 uporabljajo v Baltskem morju

EVROPSKA KOMISIJA
            Bruselj, 10.1.2017
            COM(2017) 4 final
            2017/0001(NLE)
            Predlog
            UREDBA SVETA
            o spremembi Uredbe (EU) 2016/1903 o določitvi ribolovnih možnosti za nekatere staleže rib in skupine staležev rib, ki se za leto 2017 uporabljajo v Baltskem morju
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Na zasedanju 10. in 11. oktobra 2016 je Svet z Uredbo Sveta (EU) 2016/1903 določil ribolovne možnosti za trsko v zahodnem Baltskem morju (podrazdelki 22–24) za leto 2017 na podlagi večletnega načrta upravljanja za Baltsko morje in v skladu s tem načrtom (Uredba (EU) 2016/1139), da se zagotovi hitra vrnitev navedenega staleža na ravni, višje od ravni, ki omogoča največji trajnostni donos. V skladu s členom 5(2) navedene uredbe je Svet določil celotne dovoljene ulove (kvote) na ravni, skladni z ribolovno umrljivostjo pod vrednostjo največjega trajnostnega donosa. V skladu s členom 5(2) in (3) navedene uredbe je Svet sprejel nadaljnje ukrepe, da se zagotovi hitra vrnitev staleža na navedeno raven.  
            
            
               Svet je zlasti določil, da se navedena kvota lahko lovi samo od 1. do 31. januarja in od 1. aprila do 31. decembra 2017.  Prepoved uporabe kvote dva meseca v obdobju drstenja staleža trske v zahodnem Baltskem morju bo lahko omogočila obnovitev staleža nad in preko količinskega zmanjšanja ulova, in sicer z izboljšanjem pogojev obnovitve zaradi manj motenega drstenja in ugodnih sprememb v starostni strukturi.
            
            
               Z vključitvijo ciljev skupne ribiške politike večletni načrt upravljanja za Baltsko morje (člen 3(1) Uredbe (EU) 2016/1139) Svet zavezuje, da zagotovi, da so ribolovne dejavnosti okoljsko dolgoročno trajnostne in hkrati v skladu s ciljem doseganja gospodarskih in socialnih koristi ter koristi zaposlovanja (člen 2(1) Uredbe (EU) št. 1380/2013 Evropskega parlamenta in Sveta z dne 11. decembra 2013). Načelo sorazmernosti zahteva, da se sezonska prepoved ribolova uporablja le tam, kjer je to potrebno za doseganje cilja, tako da se zaščiti drstitveni stalež. 
            
            
               Znanstvena stroka navaja, da drstenje trske v zahodnem Baltskem morju poteka v morskih območjih, globljih od 20 metrov
                  1
               , medtem ko manjša obalna plovila, ki so odvisna zlasti od ulova trske, izvajajo ribolov tudi v območjih, ki so plitkejša od 20 metrov. V analizi Znanstvenega, tehničnega in gospodarskega odbora za ribištvo (STECF) je navedeno, da omejitev ribolova na območja, plitkejša od 20 metrov, in na plovila, krajša od 15 metrov, nima bistvenega učinka na simulirani rezultat stanja staleža. 
            
            
               Opozoriti je treba tudi na to, da je bil v letu 2015, ko so bila plovila, krajša od 12 metrov, izvzeta iz odstopanja in so za njih veljali drugačni pogoji, pritisk na stalež znatno manjši in je obdobje prekinitve doseglo svoj cilj.
            
            
               Poleg tega bi lahko popolna prepoved ribolova imela neželen učinek na drug stalež trske v Baltskem morju, tj. povečan ribolovni pritisk na vzhodni stalež trske.
            
            
               Dovoljenje ribolova za plovila, krajša od 15 metrov, in v morskih območjih, plitkejših od 20 metrov, bo omejenemu številu malih ribičev nudilo možnost, da nadaljujejo z ribolovnimi dejavnostmi in ustvarijo stabilnejši dohodek, kot bi ga, če bi bil ribolov povsem prekinjen. 
            
            
               Ta plovila lovijo tudi druge vrste, zato bi prekinitev ribolova trske za ta plovila učinkovito omejila ribolov drugih vrst, saj je trska tam ponavadi ujeta kot prilov. 
            
            
               Da se zagotovi skladnost z zahtevo, da se ne lovi v območjih, globljih od 20 metrov, lahko na navedenem območju ribolov izvajajo le plovila, opremljena s sistemom za spremljanje plovil. V skladu s členom 9(2) Uredbe št. 1224/2009 se člen 9(5) navedene uredbe ne uporablja.
            
            
               Poleg tega je glede na ugotovitve STECF, in sicer da je najpomembnejši popravni ukrep za zagotovitev obnovitve staleža omejitev ulova, da se zagotovi načelo odgovornega izkoriščanja živih morskih bioloških virov, primerno omejiti uporabo člena 15(9) Uredbe (EU) št. 1380/2013 za stalež trske v podrazdelkih 24–22 v skladu z Uredbo (EU) 2016/1139.
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               STECF je ocenil ukrep in po tej oceni so zadevne države članice razpravljale o njem na zasedanju Sveta za kmetijstvo in ribištvo 12. in 13. decembra 2016, decembra pa tudi baltske države članice. Predlagani ukrep je lahko v celoti učinkovit samo, če začne veljati pred datumom, ko ni na voljo ribolovnih možnosti, tj. 1. februarja 2017.
            
            
               3.PRAVNI ELEMENTI PREDLOGA
            
            
               Namen predlagane spremembe je spremeniti Uredbo Sveta (EU) 2016/1903, kakor je opisano spodaj.
            
            
               Opomba v tabeli v zvezi s trsko na območju: Podrazdelke 22–24 (COD/3BC+24) v Prilogi k Uredbi (EU) 2016/1903 je treba spremeniti glede na pogoje, pod katerimi se ribolovna možnost ne sme uporabiti.
            
            
               2017/0001 (NLE)
            
            
               Predlog
            
         
         
            
               UREDBA SVETA
            
            
               o spremembi Uredbe (EU) 2016/1903 o določitvi ribolovnih možnosti za nekatere staleže rib in skupine staležev rib, ki se za leto 2017 uporabljajo v Baltskem morju
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Uredba Sveta (EU) 2016/1903 določa ribolovne možnosti za trsko v podrazdelkih ICES 22–24 („stalež trske v zahodnem Baltskem morju“) v obdobju od 1. januarja do 31. januarja in od 1. aprila do 31. decembra 2017.
            
            
               (2)Decembra 2016 je Znanstveni, tehnični in gospodarski odbor za ribištvo objavil znanstveno oceno v zvezi s posledicami prekinitve ribolova staleža trske v zahodnem Baltskem morju v obdobju od 1. februarja do 31. marca 2017.  Potrdil je, da bo prekinitev za navedeni stalež koristna. 
            
            
               (3)Prekinitev, predvidena z Uredbo (EU) 2016/1903, se uporablja tudi za ribolov trske z ribiškimi plovili, krajšimi od 15 metrov, na območjih, ki so plitkejša od 20 metrov.  STECF v svoji oceni omenja, da omejitev ribolova trske na območjih, ki so plitkejša od 20 metrov, in za ribiška plovila, katerih skupna dolžina je krajša od 15 metrov, ne prispeva bistveno k obnovitvi zadevnega staleža.  
            
            
               (4)Poleg tega bi popolna prekinitev ribolovnih možnosti v zahodnem Baltskem morju lahko imela neželen učinek na druge staleže trske v Baltskem morju, zlasti na vzhodni stalež, in sicer zaradi možnega premika ribolovnih dejavnosti.
            
            
               (5) Poleg tega bo dovoljenje ribolova za plovila, krajša od 15 metrov, in na morskih območjih, plitkejših od 20 metrov, omejenemu številu ribičev nudilo možnost, da nadaljujejo z ribolovnimi dejavnostmi in ne lovijo le trske, temveč tudi druge vrste rib.
            
            
               (6)Zato je plovilom, katerih skupna dolžina je krajša od 15 metrov, primerno odobriti pravico do ribolova v plitvih vodah do 20 metrov globine.
            
            
               (7)Ribolovne možnosti pa ne bi smele biti na voljo plovilom z vlečno mrežo za vleko v paru, ne glede na dolžino, in sicer zaradi visoke ribolovne zmogljivosti takih plovil. 
            
            
               (8)Za zagotovitev učinkovitega nadzora in spremljanja ribolovnega območja do globine 20 metrov je treba zagotoviti, da so vsa zadevna plovila opremljena s sistemom za spremljanje plovil v skladu s členom 9(2) Uredbe 1224/2009. Zato se člen 9(5) navedene uredbe, ki državam članicam omogoča, da ribiška plovila, katerih skupna dolžina je krajša od 15 metrov, izvzamejo iz zahteve, da morajo biti plovila opremljena s sistemom za spremljanje plovil, ne bi smel uporabljati za ribolov staleža trske v zahodnem Baltskem morju. 
            
            
               (9)Da bi zagotovili trajnostno izkoriščanje staleža trske v zahodnem Baltskem morju v skladu z Uredbo (EU) 2016/1139, se vsakoletna prilagodljivost iz člena 15(9) Uredbe (EU) št. 1380/2013 za namene obveznosti iztovarjanja ne bi smela uporabljati za navedeni stalež.
            
            
               (10)Uredbo (EU) 2016/1903 bi bilo zato treba ustrezno spremeniti.
            
            
               (11)Prepoved ribolova trske v podrazdelkih ICES 22–24, vzpostavljena z Uredbo (EU) 2016/1903, bo začela veljati 1. februarja 2017. Da bi bila v celoti učinkovita, bi se ta uredba morala uporabljati od istega datuma in bi morala začeti veljati na dan po objavi —
            
            
            
               SPREJEL NASLEDNJO UREDBO: 
            
            
               Člen 1
            
         
         
            
               V Prilogi k Uredbi (EU) 2016/1903 se vnos za trsko v podrazdelkih ICES 22–24 nadomesti z naslednjim: 
            
            
            
                     
                        „Vrsta:
                     
                  
                  
                     
                        trska
                     
                  
                  
                     
                  
                  
                     
                        Območje:
                     
                  
                  
                     
                        podrazdelki 22–24 
                     
                  
                  
                     
                  
               
                     
                  
                  
                     
                        Gadus morhua
                     
                  
                  
                     
                  
                  
                     
                        COD/3BC+24
                     
                  
               
                     
                        Danska
                     
                  
                  
                     
                        2 444
                     
                  
                  
                     
                  
                  
                     
                  
               
                     
                        Nemčija 
                     
                  
                  
                     
                        1 194
                     
                  
                  
                     
                  
                  
                     
                  
               
                     
                        Estonija 
                     
                  
                  
                     
                        54
                     
                  
                  
                     
                  
                  
                     
                  
               
                     
                        Finska
                     
                  
                  
                     
                        48
                     
                  
                  
                     
                  
                  
                     
                  
               
                     
                        Latvija
                     
                  
                  
                     
                        202
                     
                  
                  
                     
                  
                  
                     
                  
               
                     
                        Litva
                     
                  
                  
                     
                        131
                     
                  
                  
                     
                  
                  
                     
                  
               
                     
                        Poljska
                     
                  
                  
                     
                        654
                     
                  
                  
                     
                  
                  
                     
                  
               
                     
                        Švedska
                     
                  
                  
                     
                        870
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                        5 597
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        5 597
                     
                  
                  
                     
                        (1)
                     
                  
                  
                     
                        Analitski TAC 
                     
                     
                        Člen 3(2) in (3) Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                        Člen 15(9) Uredbe (ES) št. 1380/2013 se ne uporablja.
                     
                     
                  
               
                     
                        (1) Ta kvota se lahko lovi od 1. januarja do 31. januarja in od 1. aprila do 31. decembra 2017. Ribiška plovila, katerih skupna dolžina je krajša od 15 metrov (razen plovila z vlečno mrežo za vleko v paru) in ki so opremljena s sistemom za spremljanje plovil v skladu s členom 9(2) Uredbe 1224/2009, lahko te kvote lovijo tudi od 1. februarja do 31. marca 2017 na območjih, ki so plitkejša od 20 metrov. Člen 9(5) Uredbe 1224/2009 se ne uporablja. 
                     
                     
                  
               
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Poročilo Mednarodnega sveta za raziskovanje morja (ICES) WKBALTCOD 2015, str. 19.